আম্বালা কোর্ট চত্বরে শুট আউট, চলল পর পর গুলি

চণ্ডীগড়: শনিবার আম্বালা আদালত চত্বরে (Ambala Court Shootout) হাড়হিম করা কাণ্ড। পর পর চলল গুলি। একটি ফৌজদারি মামলার শুনানি চলছিল। সেই সময় ক্যান্টনমেন্টের বাসিন্দা অমন সুদকে (Aman sud) লক্ষ্য করে গুলি চালালো তিন দুষ্কৃতী। একটি কালো গাড়িতে করে এসে তাকে লক্ষ্য করে গুলি চালায় দুষ্কৃতীরা।

কোর্ট চত্বরের মতো জায়গায় এই ধরনের ঘটনায় নিরাপত্তা নিয়ে প্রশ্ন উঠেছে। সাক্ষ্য দিতে আসার সময় এই গুলি চালনার অভিযোগ। পুলিশ কিছু বুঝে ওঠার আগেই এলাকা ছেড়ে চম্পট দেয় দুষ্কৃতীরা। জানা গেছে তিনজন দুষ্কৃতী ছিল। ঘটনায় চাঞ্চল্য ছড়িয়েছে এলাকায়।

আরও পড়ুন: মণিপুর যাচ্ছেন অমিত শাহ, বসবেন বিশেষ বৈঠকে

আদালত চত্বরে কীভাবেই বা এমন ঘটতে পারে, সেই নিয়ে প্রশ্ন তুলছে একাংশ। প্রশ্ন উঠছে পুলিশি নিরাপত্তা নিয়েও। তবে আক্রান্ত অমন সুদ ঠিক আছে জানিয়েছে পুলিশ। সিসি ক্যামেরা খতিয়ে দেখা হচ্ছে।

আম্বালার এসএইচও সুনীল ভাতস জানাচ্ছেন, আদালত চত্বরে অমন সুদ আসে। আজ তার সাক্ষ্য দেওয়ার কথা ছিল। তখনই হঠাৎ করে একটি কালো এসইউভি-ও ঢোকে আদালত্ব চত্বরে। তারপর সেই গাড়ির মধ্য়ে থেকে গুলি চালায় দুষ্কৃতীরা। প্রাথমিক তদন্তে অনুমান, পুরনো শত্রুতার জেরেই এই ঘটনা। তবে পুরো ঘটনা খতিয়ে দেখা হচ্ছে। দুষ্কৃতীদের খোঁজে খোঁজ চালানো হচ্ছে। সিসি ক্যামেরা খতিয়ে দেখা হচ্ছে।